Նիա Սանչես

Նիա Թեմփլ Սանչես (), ամերիկացի մոդել, հեռուստահաղորդավար, «Միսս ԱՄՆ 2014»-ի հաղթող և մարզիչ։ Նևադայի առաջին ներկայացուցիչն է, ով դարձել է գեղեցկության ազգային մրցույթի հաղթող։

Կենսագրություն 
Ծնվել է 1990 թվականի փետրվարի 15-ին Սակրամենտոյում, Կալիֆոռնիայի նահանգ, Դեյվիդ Սանչեսի (պատերազմի վետերանի որդի, ով ծնվել է ռազմական տարածքում՝ Գերմանիայում) և Նիկոլ Սանֆորդի (ծնվել է ռազմական տարածքում՝ Իրանում) ընտանիքում։ Նրա հայրական պապը՝ Ուիլբուր Սանչեսը, մեքսիկացի է, իսկ հորական տատը՝ գերմանացի։ Նիան ունի նաև իսպանական և եվրոպական այլ արմատներ։ Նրա ծնողները  ամուսնալուծվել են, երբ նա եղել է վեց տարեկան և երկար ժամանակ ապրել է կանանց ապաստարանում իր մոր հետ։ Երբ նա ութ տարեկան էր, ինքը և իր եղբայրը՝ Դեյվիդ կրտսերը, իրենց հոր հետ տեղափոխվեցին քաղաք Մենիֆի։ 2008 թվականին ավարտել է «Paloma Valley High School» դպրոցը։

Գեղեցկության մրցույթ 
Առաջին անգամ՝ 13 տարեկանում, մասնակցել է «Miss San Jacinto Valley» գեղեցկության մրցույթին։ 19 տարեկանում հաղթել է «Miss Citrus Valley» գեղեցկության մրցույթը։ Այս հաղթանակն էլ թույլատրել է նրան մասնակցել մեկ այլ գեղեցկության մրցույթի՝ «Miss Latina America»։

Միսս Կալիֆորնիա 
2010 թվականին մասնակցել է «Միսս Կալիֆորնիա» գեղեցկության մրցույթին (ինչպես  Miss Citrus Valley USA), որտեղ 133 մասնակիցներից դարձել է Երկրորդ Միսս Վիցե։ Հաղթանակ է տարել «Miss Riverside County USA 2011» և «Miss Hollywood USA 2012» գեղեցկության մրցույթներում, որոնք հանգեցրին «Միսս Կալիֆորնիա ԱՄՆ» գեղեցկության մրցույթում անհաջող արդյունքի։

Միսս Նևադա 
Որպես «Miss South Las Vegas USA»-ի հաթող, 2014 թվականի հունվարի 12-ին Չելսի Կասվելի կողմից «Միսս Նևադա» գեղեցկության մրցույթում ստացավ թագ։ Լաս Վեգասի Նևադա համալսարանի Artemus W. համերգային սրահում տեղի ունեցած գեղեցկության մրցույթում առաջին փորձից ճանաչվեց հաղթող։

Միսս ԱՄՆ 2014 
«Միսս ԱՄՆ 2014» գեղեցկության ազգային մրցույթում ներկայացրել է Նևադա նահանգը, որն անցկացվել է  Բաթոն Ռուժում, Լուիզիանա նահանգում։ Թագն ստացել է մրցույթի նախորդ հաղթող Էրին Բրեդի կողմից, վերջինս ներկայացրել էր Կոնեկտիկուտ նահանգը։ Եզրափակիչ մրցույթի ժամանակ նրան տրվեց հարց մրցավար Ռումեր Ուիլսի կողմից կանանց բակալավրիատների շրջանում սեռական բռնության բարձր մակարդակի վերաբերյալ։ Նա պատասխանեց, որ պետք է պաշտպանվել ինքնուրույն։ Նիան եղել է առաջին մասնակիցը Նևադա նահանգից, ով հաղթեց գեղեցկության ազգային մրցույթում և չորրորդը լատինոամերիկացի Լաուրա Հերինգի, Լիննետ Կոուլի և Սյուզի Կաստիլոյից հետո։

Միսս Տիեզերք 2014 
Մասնակցել է «Միսս Տիեզերք 2014»-ին, որը տեղի է ունեցել «FIU Arena»-ում՝ Ֆլորիդայի միջազգային համալսարանում՝ Դորալ, Մայամի, Ֆլորիդա և դարձել «Առաջին Վիցեմիսս » ։

Անձնական կյանք 
Թեկվոնդո մարզաձևում ունի սև գոտի 4-րդ դան, այդ մարզաձևով սկսել է հետաքրքրվել ութ տարեկանից։ Դարձել է առաջին հաղթող, որի լուսանկարը հայտնվել է «Tae Kwon Do Times» ամսագրի շապիկին։ Նա սովորել է նաև ջազ և բալետ հինգ տարվա ընթացքում։ Տասնյոթ տարեկանում այցելել է Քենիա և միջնակարգ կրթությունն ավարտելուց հետո, աշխատել որպես դայակ Եվրոպայում։ Այցելել է տասներկու երկիր՝ «Միսս Նևադա»-ում հաղթելու շնորհիվ։ Երեք ամիս մնացել է Մեքսիկայում։ 2012 թվականին աշխատել է Հոնկոնգի Դիսնեյլենդում, որտեղ մարմնավորել է Դիսնեյան մի շարք հերոսուհիների։

Սկսել է հանդիպել դերասան Դանիել Բուկոյի հետ, մինչ «Միսս Նևադա» գեղեցկության մրցույթում հաղթելը։ 2014 թվականի հոկտեմբերին ստացել է ամուսնության առաջարկ։ Հարսանիքը տեղի է ունեցել 2015 թվականի հոկտեմբերի տասնյոթին Կալիֆորնիայի նահանգի Տեմեկուլա քաղաքում։

Ծանոթագրություններ

Արտաքին հղումներ 
 Miss USA 2014 — Photos from 1st Press Conference
 Meet the new Miss Usa Nia Sanchez

Ամերիկացի մոդելներ
Ամերիկացի դերասանուհիներ
Ամերիկացի մարզիկներ
Գեղեցկության մրցույթի հաղթողներ